Evenimente în București. În acest weekend vor fi mai multe evenimente importante și distractive în Capitală, dar și în alte orașe din țară. Cei care vor să facă lucruri noi pot merge la expoziții, concerte, teatru și alte petreceri interesante.
Evenimente în București în acest weekend
„Noaptea Muzeelor” revine în Bucureşti şi în ţară sâmbătă, la 18 mai, sub deviza „Muzeele, sustenabilitatea şi starea de bine”, în organizarea Reţelei Naţionale a Muzeelor din România, cu ocazia Zilei internaţionale a Muzeelor, se arată pe https://noapteamuzeelor.org/.
Expoziţia „Universul lui Salvador Dalí” de la ARCUB - Hanul Gabroveni din Bucureşti este deschisă între orele 20.00-2.00, iar biletele pot fi cumpărate cu un discount de 25%. Tot pe bază de taxă redusă (15 lei/persoană) va putea fi vizitată şi Casa Experimentelor - Romanian Science Center, între orele 19.00 şi 1.00. Şi Muzeul Copiilor Express din Bucureşti va fi accesibil cu o taxă de 10 ron, între orele 18.00-24.00. Muzeul Fotbalului este deschis între 15.00-2.00, dar cu o taxă de 20 ron/copil. Reptiland Bucureşti oferă acces între orele 18.00-22.00, contra unei taxe de 30 ron/persoană, conform https://noapteamuzeelor.org/.
Expoziții și muzee gratuite
Palatul Cesianu-Racoviţă va oferi, între orele 17.00-23.59, o expoziţie specială dedicată licitaţiei de Ceasuri şi Bijuterii de Lux cu preţ fix de pornire de 100 de euro (orele 19.00-24.00). Accesul este gratuit.Noaptea Designerilor va avea loc în „Noaptea Muzeelor”, la Casa Universitarilor Bucureşti, între orele 17.00-23.59, cu acces gratuit.La ora 20.00 va avea loc un moment de muzică live.
Între orele 22.00 şi 01.00, Ateneul Român va putea fi vizitat gratuit, activităţile cuprinzând un tur ghidat şi un minirecital cameral.
Casa Artelor „Dinu Lipatti” poate fi vizitată gratuit, între orele 18:00 şi 23:00, evenimentul cuprinzând expoziţii şi proiecţii de film despre viaţa şi opera celui mai mare pianist român al tuturor timpurilor.MINA Museum va oferi, la rândul său, acces gratuit între 20.00-1.00, cu spectacolul "Dinozaurii, o călătorie imersivă în lumea preistorică".
Muzeul Naţional al Literaturii Române Bucureşti va oferi, între 18.00 şi 24.00 numeroase evenimente cu acces gratuit.
Între muzeele din ţară ce vor fi deschise, cu acces gratuit de Noaptea Muzeelor, se numără: Muzeul Vrancei din Focşani (orele 16.00 la 22.00), Muzeul "Vasile Pogor" - Casa Junimii din Iaşi (începând cu ora 9.00), Muzeul Naţional Brukenthal (oferă gratuitate doar pentru anumite zone şi doar între anumite intervale orare), Palatul Principilor Transilvaniei şi Muzeul Principia din Alba Iulia, Ateneul Naţional din Iaşi (orele 18.00-24.00), Casa Artelor din Galaţi (orele 18.00 şi 00.00), Palatul Culturii din Târgu Mureş etc.
A patra ediţie a Romanian Creative Week
În perioada 15-26 mai, se desfăşoară, la Iaşi, cea de-a patra ediţie a Romanian Creative Week (RCW), cel mai important eveniment dedicat industriilor creative din UE. Vor fi prezenţi peste 1.000 de artişti români şi străini, vor avea loc circa 200 de evenimente, de la expoziţii, festivaluri de film, de teatru şi de dans, show-uri de modă, până la spectacole de arte vizuale, concerte, conferinţe şi workshop-uri, se arată într-un comunicat al organizatorilor, potrivit Agerpress.